
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU
Trg pobjede 13
35000 Slavonski Brod                                                                          Broj:1/ St-1048/2018-3

R J E Š E N J E


	TRGOVAČKI SUD U OSIJEKU STALNA SLUŽBA U SLAVONSKOM BRODU, po stečajnoj sutkinji Vesni Vukelić, postupajući po prijedlogu FINE RC Osijek, za otvaranje stečajnog postupka nad dužnikom AGRO CIJEPOVI d.o.o. Kutjevo, Kamenjača 1, OIB 17784968930, dana 10. rujna 2018.
	
r i j e š i o    j e


	I – Pokreće se prethodni postupak radi utvrđivanja pretpostavki za otvaranje stečajnog postupka nad dužnikom AGRO CIJEPOVI d.o.o. Kutjevo, Kamenjača 1, OIB 17784968930,.
	
	II – Ročište radi očitovanja o prijedlogu i radi rasprave o pretpostavkama za otvaranje stečajnoga postupka određuje se na dan  23. listopada 2018. u 11,30 sati kod Trgovačkog suda  u Stalnoj službi  Slav. Brod, Trg pobjede 13/III, sudnica 89/III.
	Na ročište se pozivaju:
	- predlagatelj
	- zakonski zastupnici dužnika, uz prijedlog
Francesco Atanasio Lovisa, Giorgio Della Richinvelda, Via Clapat 2, Rauscedo, Italija,
Sabina Kavazović, Murvica, Murvica Donja 20
	 
Nalaže se zakonskim zastupnicima dužnika Francescu Atanasio Lovisa iz Italije, San Giorgio Della Richinvelda, Via Clapat 2, Rauscedo i Sabini Kavazović iz Murvice, Murvica Donja 20, da najkasnije do zakazanog ročišta dostave stečajnom sucu javnobilježnički ovjerovljeni prokazni popis imovine i obveza na propisanom obrascu, te bilance za posljednje tri poslovne godine.
	Upozoravaju se zakonski zastupnici na postojanje osobne odgovornosti prema vjerovnicima za naknadu štete koja im je prouzročena uskratom davanja ili davanjem netočnih ili nepotpunih podataka, za što kazneno odgovaraju kao za davanje lažnog iskaza u postupku pred sudom te ukoliko zakonski zastupnici ne ispune dužnosti u pogledu dostave traženih isprava i ne odazovu se na zakazano ročište, može im se izreći novčana kazna do 10.000,00 kn.	

Obrazloženje

		FINA RC Osijek, podnijela je prijedlog za otvaranje stečajnog postupka nad dužnikom AGRO CIJEPOVI d.o.o. Kutjevo, Kamenjača 1, na temelju odredbe čl.110 Stečajnog zakona (NN br.71/15, 104/17, dalje SZ).

U prijedlogu FINE navodi se da dužnik na dan 19.07.2018. u Očevidniku redoslijeda osnova za plaćanje ima evidentirane neizvršene osnove za plaćanje u neprekidnom razdoblju od 120 dana u ukupnom iznosu od 248.919,68 kn i da zapošljava 1 radnika.  

Temeljem iznesenih podataka sud je utvrdio da je predlagatelj ovlašten za podnošenje prijedloga za otvaranje stečajnog postupka temeljem odredbe čl. 110 SZ-a, a da bi sud mogao utvrditi sve činjenice vezane za strukturu i obim imovine koja bi mogla ući u stečajnu masu, te da bi zakonskom zastupniku omogućio da se očituje o podnesenom prijedlogu,  valjalo je temeljem prijedloga pokrenuti prethodni postupak i zakazati ročište, zbog čega je odlučeno kao u izreci ovog rješenja na temelju odredbe čl. 115 st. 1 i čl. 123 SZ-a.
	

U Slavonskom Brodu, 10. rujna 2018.


                                                                                                         STEČAJNA SUTKINJA:
                                                                                                              Vesna Vukelić, v.r.



NAPUTAK O PRAVNOM LIJEKU:
Protiv ovog rješenja posebna žalba nije dopuštena. 


Dostaviti putem mrežne stranice e-oglasna ploča suda:
1. z.z. dužnika, i putem pošte
2. FINA RC Osijek

